ایشوریه رائی د ملگرو ملتونو د خیرسگالۍ سفیره ټاکل شوې 
د ټاکنې ورستو خپل یو بیان کې ایشوریه رائی بچن وویل چې د صحت د خیر ښیگړې په لړ کې په خصوصي توگه د ماشومانو او زنانه ؤ د صحت په حقله د پوهې خپرونه د هغې د ژوند اهمه ترجیح وه
ملگرو ملتونو د هندوستان د فلمي صنعت مشهوره ادا کاره ایشوریه رائی بچن د ایچ آئي وي ایډز ناروغۍ د مخنیوي د خپل پروگرام د پاره خیرد سگالۍ سفیره ټاکلې ده. ملگرو ملتونو د ایشوریه رائی د ټاکنې اعلان د گل په ورځ کړی دی. هغه به د ملگرو ملتونو د ایډز د مخنیوي پروگرام یو این ایډز د پاره په افریکا او هندوستان کې کار کوي. د ټاکنې ورستو خپل یو بیان کې ایشوریه رائی بچن وویل چې د صحت د خیر ښیگړې په لړ کې په خصوصي توگه د ماشومانو او زنانه ؤ د صحت په حقله د پوهې خپرونه د هغې د ژوند اهمه ترجیح وه او اوس چې هغه خپله هم یوه مور ده هغه د مور په حیث د ماشومانو په خوشحالیو او اروزگانو پوهیږي. ملگرو ملتونو وئیلې ایشوریه رائی به په ٢٢ هیوادونو کې کار کوي چې پکې هندوستان هم شامل دی. ویل کیږي چې په ماشومانو کې د ایډز د ناروغۍ ٩٠ فیصد برخه په هندوستان کې ده. ددې ترسنگ هغه به په افریقائي هیوادونو کې هم کار کوي چرته چې د ایډز په نوي ناروغانو کې د کال ٢٠٠٩ او ٢٠١١ په منځ کې ٢٥ فیصد کموالی راغلی دی. ایشوریه رائی په کال ١٩٩۴ کې کې مس ورلډ یا د نړۍ تر ټولو ښکولې جینۍ گرځولی شوې وه، د هندي فلمونو وتلې ادا کاره ده او د لکه د دیوداس او هم دل دی چکی صنم غوندې م‍شهورو فلمونو کې يي کار کړی دی. ایشوریه رائی بچن د هندوستان د فلمونو مشهور اداکار امیتاب بچن اینښور ده چې د هغه ادا کار ځوي ابیشک بچن سره په کال ٢٠٠٧ کې واده شوې ده. د ابیشک او ایشوریه رائې وړمبی اولاد، لور، تیر کال د نومبر په میاشت کې ځگیدلې ده.